Standardopplysningsskjema

for pakkereiseavtalar der det ikkje er mogleg å bruke hyperlenker

|  |
| --- |
| Den kombinasjonen av reisetenester du blir tilbydd, er ei pakkereise etter lov om pakkereiser og reisegaranti mv. (pakkereiselova).  Du er derfor omfatta av alle rettane som gjeld ved pakkereiser. Selskap XY / selskapa XY har det fulle ansvaret for at pakkereisa som heile blir gjennomført korrekt.  Selskap XY / selskapa XY har dessutan ein reisegaranti etter lova som sikrar tilbakebetaling av innbetalingane dine, i tilfelle insolvens hos selskapet/selskapa. Dersom transport inngår i pakkereisa, dekkjer reisegarantien òg heimtransport. |

|  |
| --- |
| Sentrale rettar etter pakkereiselova:   * Reisande vil få alle viktige opplysningar om pakkereisa før pakkereiseavtalen blir inngått. * Det er alltid minst éin næringsdrivande som er ansvarleg for korrekt levering av alle reisetenestene som inngår i pakkereiseavtalen. * Reisande får eit naudnummer eller opplysningar om eit kontaktpunkt der dei kan komme i kontakt med arrangøren eller reisebyrået. * Reisande kan overdra pakkereisa til ein annan person, etter eit rimeleg varsel og eventuelt mot tilleggskostnader. * Prisen på pakkereisa kan berre aukast dersom bestemte kostnader aukar (for eksempel prisen på drivstoff), og dersom dette er uttrykkjeleg fastsett i avtalen. Prisen kan uansett ikkje aukast seinare enn 20 dagar før pakkereisa begynner. Dersom prisen blir auka med meir enn 8 prosent av prisen på pakkereisa, kan den reisande avbestille pakkereisa. Dersom arrangøren tek atterhald om retten til å auke prisen, har den reisande rett til prisreduksjon dersom dei relevante kostnadene blir reduserte. * Reisande kan avbestille reisa utan å betale gebyr og få tilbakebetalt alle innbetalte beløp i sin heilskap dersom eit av dei mest vesentlege elementa i pakkereisa, bortsett frå prisen~~,~~ blir vesentleg endra. Dersom den næringsdrivande som er ansvarleg for pakkereisa, avlyser pakkereisa før ho begynner, har den reisande rett til tilbakebetaling og eventuelt til erstatning. * Reisande kan ved ekstraordinære omstende avbestille pakkereisa før ho begynner, utan å betale gebyr, for eksempel dersom det er alvorlege tryggingsproblem på reisemålet som sannsynlegvis vil påverke pakkereisa. * I tillegg kan reisande når som helst før pakkereisa begynner, avbestille pakkereisa mot eit passande og grunngitt gebyr. * Dersom vesentlege element av pakkereisa ikkje kan leverast som avtalt etter at pakkereisa har begynt, skal den reisande få tilbod om passande alternative arrangement utan tilleggskostnader. Den reisande kan seie opp avtalen utan å betale gebyr dersom tenestene ikkje blir leverte etter avtalen, dette i vesentleg grad påverkar gjennomføringa av pakkereisa og arrangøren ikkje avhjelper problemet. * Reisande har òg rett til prisreduksjon og/eller erstatning dersom reisetenestene ikkje blir leverte eller blir leverte på ein mangelfull måte. * Arrangøren må yte bistand til reisande i vanskar. * Dersom arrangøren blir insolvent, vil innbetalte beløp bli betalte tilbake. Dersom arrangøren blir insolvent etter at pakkereisa er begynt, og transport inngår i pakkereisa, dekkjer garantien heimtransporten til den reisande. XY har stilt reisegaranti overfor Reisegarantifondet. Dersom tenestene ikkje blir leverte på grunn av insolvens hos XY, kan den reisande kontakte Reisegarantifondet:   **Postadresse:**  Reisegarantifondet  Boks 1807 Vika  0123 Oslo  **Besøksadresse:**  Reisegarantifondet  c/o Advokatfirmaet Nova DA  Roald Amundsens gate 6  0160 Oslo  Telefon: 51 85 99 40  E-post: [firmapost@rgf.no](mailto:firmapost@rgf.no)  [www.rgf.no](http://www.rgf.no)  Sjå pakkereiselova på [www.lovdata.no](https://www.lovdata.no) |